**Tiszanána Község Önkormányzata Képviselő-testületének 3/2019.(II.1.) önkormányzati rendelet:** Tiszanána Község Önkormányzata Képviselő-testületének Szervezeti és Működési Szabályzatáról szóló 4/2018.(III.30.) önkormányzati rendeletének módosításáról.

Tiszanána Község Önkormányzatának Képviselő-testülete az Alaptörvény 32. cikk (2) bekezdésében meghatározott eredeti jogalkotó hatáskörében, az Alaptörvény 32. cikk (1) bekezdés d) pontjában meghatározott feladatkörében eljárva a következőket rendeli el:

1.§

A rendelet 66. §-a helyébe a következő rendelkezés lép:

66.§

A jegyző, aljegyző.

1. A polgármester – pályázat alapján, határozatlan időre – a jogszabályban megállapított képesítési követelményeknek megfelelő jegyzőt nevez ki.
2. A jegyző vezeti a közös önkormányzati hivatalt és gyakorolja – a hivatal dolgozói tekintetébe – a munkáltatói jogokat
3. Gondoskodik az önkormányzat működésével kapcsolatos feladatok ellátásáról.
4. Dönt a hatáskörébe utalt ügyekben, e körben szabályozza a kiadmányozás rendjét.
5. Döntésre előkészíti a polgármester hatáskörébe tartozó közigazgatási ügyeket, és dönt azokban a hatósági ügyekben, amelyeket neki a polgármester átad.
6. Tanácskozási joggal részt vesz a képviselő-testület és a bizottságok ülésein.
7. Jelzési kötelezettsége van, ha a képviselő-testület, a bizottság, valamint a polgármester döntésénél jogszabálysértést észlel.
8. A polgármester a jegyzőjavaslatára aljegyzőt nevez ki, a jegyző helyettesítésére, a jegyző által meghatározott feladatok ellátására. A kinevezés határozatlan időre szól.
9. Az aljegyző tekintetében az egyéb munkáltatói jogokat a jegyző gyakorolja.
10. Az aljegyző, a jegyző helyettesítése során a jegyző nevében jár el.
11. Az aljegyző konkrét feladatait a jegyző külön határozza meg.

3.§

A rendelet 4. függeléke helyébe a 4. függelék lép.

4.§

A rendelet 2019. február 1. napján lép hatályba.